লুনা ১৬
লুনা ১৬ ছিল একটি জনহীন মহাকাশ অভিযান, সোভিয়েত লুনা প্রোগ্রামের একটি অংশ। লুনা ১৬ ছিল প্রথম রোবটিক প্রোব যা প্রথম চাঁদের ভূপৃষ্ঠের মাটির নমুনা পৃথিবীতে আনে। নমুনাটি ছিল চাঁদের মেয়ার ফেকান্ডিটাটিসের। এটি সোভিয়েত ইউনিয়নের প্রথম চান্দ্র নমুনা মিশন এবং সামগ্রিক ক্ষেত্রে অ্যাপোলো ১১ ও অ্যাপোলো ১২ এর পরে এটি তৃতীয়। মহাকাশযানটি দুটি সংযুক্ত পর্যায়ে গঠিত ছিল, একটি অবরোহ অংশের উপর অধিরোহ অংশ সংযুক্ত ছিল। এর অবরোহ অংশটি নলাকার এবং এতে চারটি সম্প্রসারনক্ষম অবতরণ পা, জ্বালানি ট্যাংক, একটি অবতরণ রাডার, এবং একটি দ্বৈত অবরোহ ইঞ্জিন।